מואיז בן הראש

מואיז (משה) בן הראש (נולד ב-7 באוקטובר 1959) הוא סופר, מתרגם ומשורר ישראלי.

==ביוגרפיה==
בן הראש נולד בתטואן שבמרוקו. עלה לישראל בשנת 1972. למד לימודים מגוונים של פיזיקה, מתמטיקה, ספרות אנגלית ולימודים ספרדיים ולטינו-אמריקניים באוניברסיטה העברית בירושלים.<ref name=":0"></ref>

== קריירה ==
בעבר עסק יותר ברפואה טבעית ובהנהלת חשבונות ובהווה עוסק בעיקר בכתיבה ובתרגום. בן הראש הוא מראשוני הכתיבה הספרותית באינטרנט וב״בלוג״ ברשת<ref name=":0" />.

=== כתיבת שירים וסיפורים ===
כבר בשירותו הצבאי ב-1979 התפרסמו שיריו הראשונים בעיתון במחנה<ref name=":0" />. בשנות השמונים פורסמו שיריו בכתבי העת חדרים ועיתון 77 ואחרים, ובמוסף לספרות של מעריב, והיה ממייסדי ועורכי "מראות", כתב עת ירושלמי לספרות (1981–1986).

בן הראש פרסם רומנים, ספרי שירה, ספרי סיפורים ותרגומים.

ספרו הראשון שיצא לאור הוא הרומן "תקרא אותי! "(הר ואש, 1993).

ב-1999 נכללו שיריו באנתולוגיה לספרות מזרחית "מאה שנים מאה יוצרים" בעריכת תסמי שלום שטרית<ref name=":0" />

ספר השירים "קינת המהגר: דיוקן עצמי של המשורר בראי המשפחה (ירון גולן, 1994)" נודע בחשיבותו, כאשר חלק מהשירים התפרסמו ב׳הארץ׳, והספר תורגם לאנגלית (2001)<ref name=":0" />.קינת המהגר תורגם עד היום לשש שפות.

בן הראש כותב גם בספרדית (שהיא שפת אימו) ובאנגלית ופרסם ספרים בשפות אלה.

שיריו ויצירותיו תורגמו במהלך השנים ל: ספרדית, אנגלית, צרפתית, אורדו, סינית ופורטוגזית. ההוצאה לאור דסטינו (DESTINO) בספרד פרסמה בשנת 2008 את הרומן "בשערי טנג'יר".

מאז סוף 2013, התפרסמו רבים משיריו החדשים בכתב העת ביטאון שירה.

ב-15 בדצמבר 2021 פרסם בעיתון "הארץ" את שירו ״והגדת לבנך״ עם השורה שהפכה למפורסמת: "זָכוֹר אֶת אֲשֶׁר עָשׂוּ לְךָ הָאַשְׁכְּנַזִּים".

=== תרגומים ===
בנוסף, תרגם בן הראש לעברית משירי צ'ארלס בוקובסקי, פבלו נרודה, קלוד ויז'ה, טאהר בן ג'לון, עמנואל עידו, רושל מאס, טרזה פורסקנסקי ועוד, ופרוזה מאת מיגל דליבס, אדמונד ז'אבס, נהיד רחלין, דניאל רדפורד, קטלין טסארו, אלמודנה גרנדס, פאבלו סימונטי, ליה לופט.

=== תכנים בכתיבתו והשפעות ===
ספריו של מואיז בן הראש עוסקים, בין היתר, בקשר שבין הגולה המרוקאית לישראל וליהדות, הם מתארים את היחסים בין יהודים למוסלמים ולנוצרים, יחסים עשירים ומתוחים, על פני אלף שנה, וכן מתארים את החיים של היהודים הספרדים.

כתיבתו מושפעת משירתו של ארז ביטון, ותכני שירתו מהווים חלק מרכזי בשירה המזרחית<ref name=":0" />
לבן הראש ביקורת על הממסד בישראל בכלל ועל הממסד הספרותי בפרט. לטענתו של בן הראש, ממסד זה נשלט על ידי אליטה אשכנזית, המונעת פרסום של יצירות שנכתבו על ידי יוצרים מזרחים ובכך תורמת לדיכוי התרבותי של קבוצה זו.

== פרסים ==

* 2008 פרס ראש הממשלה לסופרים עבריים (פרס אשכול)
* 2012 פרס יהודה עמיחי על ספרו 'לא הולך לשום מקום' (הוצאת רסיס נהרה 2010).
* 2021 פרס ספר הפרוזה הישראלי ע״ש ז׳קלין כהנוב<ref></ref>

* 2023 פרס אריק איינשטיין.

==מספריו==

==קישורים חיצוניים==

* [http://www.notes.co.il/mati/16511.asp ההגירה אתמול, היום ומחר / ביקורת ספרות על לוסנה – מאת משה (מואיז) בן הראש] הוצאת אסטרולוג (רומאן), תל אביב, 2002
* 
* 
* מתי שמואלוף, [https://test2013133.wordpress.com/2006/02/09/ההגירה-אתמול-היום-ומחר/ ההגירה אתמול, היום ומחר: על "לוסנה" ספרו של מואיז בן הראש], 9 בפברואר 2006
* 
* אלי אשד, [http://www.e-mago.co.il/Editor/literature-2236.htm המהגר הנצחי מלוסנה], באתר אימגו, 16 באפריל 2008
* 
* [http://www.notes.co.il/eshed/43006.asp ירון ליבוביץ' . השירה כמאמר פוליטי]
* אורן עילם, [http://www.notes.co.il/eshed/51039.asp "הם " ו"אנחנו " על פי מואיז בן הראש], בתוך הבלוג של אלי אשד, באתר "רשימות", 28 בדצמבר 2008
* 
* 
* [http://nillydagan.com/סופ-ש-שירה-מספר-33-20-6-2013/646-מואיז-בן-הראש מואיז בן הראש באנתולוגיה מקוונת לשירה עברית], באתר של נילי דגן, 20 ביוני 2013
* 
* 
* 
* 
* 
* 
* 

==הערות שוליים==

קטגוריה:סופרים כותבי עברית
קטגוריה:סופרים ישראלים
קטגוריה:משוררים כותבי עברית
קטגוריה:משוררים ישראלים
קטגוריה:ישראלים ילידי מרוקו
קטגוריה:זוכי פרס יהודה עמיחי
קטגוריה:זוכי פרס אריק איינשטיין: ספרות
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1959